
Бүген Татарстан Республикасы Президенты Рөстәм Миңнеханов эш сәфәре белән Үзбәкстан Республикасына килде.

Ташкент халыкара аэропортында Рөстәм Миңнехановны Үзбәкстан Республикасы Премьер-министры урынбасары, инвестицияләр һәм тышкы сәүдә министры Сәрдәр Умурзаков һәм Россия Федерациясенең Үзбәкстандагы Гадәттән тыш һәм Тулы вәкаләтле Илчесе Олег Мальгинов каршы алды.

Үзбәкстанда Татарстан Президентының «Татарстан-Үзбәкстан» эшлекле форумында катнашуы, бизнес-даирәләр белән очрашу, «TEXNOPARK» ҖЧҖдә булу, Үзбәкстан җитәкчелеге дәрәҗәсендә «Россия – Ислам дөньясы» стратегик караш төркеменең көн тәртибе буенча эше планлаштырыла.

Шулай ук сәфәр кысаларында Рөстәм Миңнеханов гадәттәгечә җирле татар иҗтимагый оешмалары вәкилләре белән очрашачак.
Рөстәм Миңнеханов эш сәфәре белән Үзбәкстанга килде